Vrou kritiek ná trekker-voorvalFoto: Netcare 911 ŉ Vrou se been is amper heeltemal afgeruk toe sy Sondag ŉ trekker bestuur het by ŉ kwekery noord van Pretoria. Shawn Herbst, woordvoerder van Netcare 911, het gesê volgens inligting op die toneel het ŉ stuk van die 58-jarige vrou se klere in die dryfas van die trekker beland. “Paramedici het die vrou ondersoek en bevind dat haar linkerbeen amper heeltemal geamputeer is tydens die voorval.” Volgens Herbst was die vrou in ŉ kritieke toestand en is sy op die toneel behandel voordat sy in ŉ helikopter na ŉ nabygeleë hospitaal geneem is vir verdere behandeling. Die presiese omstandighede rondom die voorval word ondersoek.